21. pyytää komissiota yhdessä alan teollisuuden kanssa ryhtymään toimiin, joilla parannetaan rakennus-
ten energiatehokkuutta;
22. tukee komission aikomusta esittää Göteborgin Eurooppa-neuvostolle energian säästämistä ja ener-
gialähteiden monipuolistamista koskeva suunnitelma, jonka tavoitteena on sekä tehokkaampi energian hyö-dyntäminen  erityisesti rakennuksissa  että uuden ajoneuvosukupolven kehittämisen edistäminen;
23. kehottaa komissiota laatimaan järkevään energiankäyttöön tähtääviä uusia energiansäästöohjelmia ja
säilyttämään olemassa olevat Save II ja Altener II -ohjelmat;
24. pyytää komissiota tehostamaan pyrkimyksiään öljyalan kilpailuolosuhteiden kohentamiseksi ja voi-
massa olevien kilpailusääntöjen noudattamiseksi; katsoo, että erityisesti olisi tutkittava ja torjuttava
jalostamoalan ja kulutuspaikoille jakelun oligopoleja ja kartelleja;
25. kehottaa komissiota lisäämään öljyntuotantoa erityisesti EU:n omilla öljykentillä edistämällä tutki-
musta ja investointeja öljyn talteenottoon tarkoitetun tekniikan parantamiseen;
26. toteaa, että öljy on kallis, uusiutumaton luonnonvara, jota tarvitaan monilla tärkeillä aloilla, kuten
lääkkeiden valmistuksessa;
27. pyytää jäsenvaltioita suunnittelemaan asuinalueet jatkossa yleisesti energiatehokkaammiksi ja erityi-
sesti vähän öljyä käyttäville liikennemuodoille sopiviksi;
28. kehottaa puhemiestä välittämään tämän päätöslauselman komissiolle ja neuvostolle sekä jäsen-
valtioiden hallituksille.
16. Biologisia ja toksiiniaseita koskeva yleissopimus
B5-0434, 0436, 0446, 0454 ja 0462/2001
Euroopan parlamentin päätöslauselma biologisia ja toksiiniaseita koskevan yleissopimuksen
noudattamista koskevasta pöytäkirjasta
Euroopan parlamentti, joka
 ottaa huomioon aikaisemmat päätöslauselmansa asevalvonnasta, aseiden leviämisen estämisestä ja
aseistariisunnasta,
A. on huolissaan joukkotuhoaseiden leviämisestä, uhasta, jonka biotekniikan käyttö muihin kuin rauhan-
omaisiin tarkoituksiin aiheuttaa, sekä siitä, että biologisten ja toksiiniaseiden valmistaminen olisi suh-teellisen helppoa,
B. pahoittelee, että tällä hetkellä ei ole olemassa mitään mekanismia, jolla valvottaisiin biologisia ja
toksiiniaseita koskevan yleissopimuksen noudattamista,
C. on vakuuttunut, että noudattamista koskeva pöytäkirja lisäisi suuresti biologisten aseiden kehittämistä,
valmistamista ja varastointia koskevaa kansainvälistä kieltoa kohtaan tunnettua luottamusta,
D. ottaa huomioon EU:n 17. toukokuuta 1999 esittämän yhteisen kannan oikeudellisesti sitovan pöytä-
kirjan laatimisesta biologisia ja toksiiniaseita koskevan yleissopimuksen (BTWC) noudattamisen vahvis-tamiseksi (
1),
E. pitää myönteisenä mahdollisuutta hyväksyä noudattamista koskeva pöytäkirja ennen biologisia ja tok-
siiniaseita koskevan yleissopimuksen viidettä seurantakokousta marraskuussa 2001,
(1) EYVL L 133, 28.5.1999, s. 3.C 53 E/400 FI 28.2.2002 Euroopan yhteisöjen virallinen lehti
Torstai 14. kesäkuuta 2001
F. ottaa huomioon BTWC-sopimusvaltioiden tilapäisen työryhmän puheenjohtajan esittämän kootun
tekstin neuvottelujen tullessa loppuvaiheeseen; teksti on tarkoitus saada valmiiksi ennen viimeisentyöistunnon päättymistä 17. elokuuta 2001,
G. on huolissaan tiedoista, joiden mukaan Yhdysvalloissa on sopimuksen noudattamista koskevan pöytä-
kirjan poliittisen tarkastelun yhteydessä suositeltu, että Yhdysvaltain hallitus hylkäisi nyt luonnostellunkompromissiehdotuksen,
H. pitää myönteisenä Ruotsin suurlähettilään Henrik Salanderin tilapäiselle työryhmälle Euroopan unionin
puolesta 23. huhtikuuta 2001 esittämää lausuntoa, jonka mukaan neuvottelujen onnistunut saattami-nen päätökseen paitsi vahvistaa yleissopimusta, myös osoittaa, että monenkeskisillä sopimuksilla voi-daan saavuttaa kehitystä aseistariisunnassa ja aseiden leviämisen estämisessä,
I. panee merkille lyhyen ajan, joka vielä ratkaisemattomien kysymysten käsittelyyn on käytettävissä
ennen istunnon päättymistä elokuussa 2001,
1. kehottaa BTWC-sopimusvaltioita osoittamaan mahdollisimman suurta joustavuutta ja kompromissi-
valmiutta, niin että lyhyt määräaika riittäisi ja pöytäkirja hyväksyttäisiin ennen marras-joulukuussa 2001pidettävää viidettä BTWC-seurantakokousta;
2. kehottaa kaikkia BTWC-sopimusvaltioita tukemaan puheenjohtajan koottuun tekstiin perustuvaa
kompromissisopimusta;
3. kehottaa valtioita luomaan mahdollisimman tehokkaan valvontajärjestelmän biotekniikan muun kuin
rauhanomaisen käytön estämiseksi; tämä merkitsee sitä, että vähintään puheenjohtajan koottuun tekstiinsisältyvät toimet on säilytettävä;
4. suosittelee, että noudattamista koskevan pöytäkirjan lopullisella versiolla perustetaan nykyaikainen ja
avoin valvontajärjestelmä, joka pystyy mukautumaan poliittisessa ilmastossa sekä teknisissä mahdollisuuk-sissa tapahtuviin muutoksiin;
5. kehottaa neuvostoa ottamaan BTWC-sopimuksen noudattamista koskevaan pöytäkirjaan liittyvät
kysymykset esiin tapaamisessa Yhdysvaltain presidentin kanssa Göteborgin huippukokouksessa;
6. kehottaa puhemiestä välittämään tämän päätöslauselman neuvostolle, komissiolle, tilapäisen BTWC-
työryhmän puheenjohtajalle suurlähettiläs Tibot Tóthille, YK:n pääsihteeri Kofi Annanille, Yhdysvaltainpresidentille sekä EU:n jäsenvaltioiden ja ehdokasvaltioiden tai niiden hallitusten päämiehille.
17. Keski-Afrikan tasavallan tilanne
B5-0431, 0437, 0447, 0455 ja 0463/2001
Euroopan parlamentin päätöslauselma Keski-Afrikan tasavallan tilanteesta
Euroopan parlamentti, joka
A. ottaa huomioon, että runsaista luonnonvaroistaan huolimatta Keski-Afrikan tasavalta on vararikon
partaalla eikä pysty jatkamaan lainojensa takaisinmaksua Maailmanpankille ja että presidentin henki-vartijoita lukuun ottamatta sotilaiden palkat ovat maksamatta vuoden ajalta ja opettajien palkat ylikahden vuoden ajalta,
B. katsoo, että tämä sisämaavaltio on kärsinyt pahasti Kongon valtataisteluista, joiden vuoksi sen tavan-
omaiset yhteydet ovat poikki,
C. on huolestunut valtion ja julkisen sektorin rappiosta,28.2.2002 FI C 53 E/401 Euroopan yhteisöjen virallinen lehti
Torstai 14. kesäkuuta 2001